**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker på Meråker videregående skole tirsdag 10.03.15 kl. 19.00.**

Til stede: Øyvind Slungård, Kjell Steinar Grytbakk, Ken Svendsen, Helene Skår, Ingunn Tronsmo Skallan. Heidi Østerås kom senere.

**Sak 07/2015**: Godkjenning av møteprotokoll den 20.01.15**.**

**Vedtak:** Møteprotokoll godkjent uten merknad**.**

**Sak 08/2015:** Referatsaker**.**

* **Avtaler mellom avdelingene og styret angående økonomi.**

Kjell Steinar kan opplyse om at det er ingen skriftlige avtaler mellom hovedlaget og avdelingene på fordeling av midler. Ved sponsormidler har den enkelte sponsor lagt til grunn en fordeling eller at hovedstyret gjør årlige vedtak om fordeling etter behov.

Avdelingene selv fornyer sine sponsoravtaler, men det er viktig at det er hovedlaget som sender ut faktura på sponsormidler med bakgrunn i momskompensasjon. Sponsorinntektene for reklameskiltene på Vardetun for 2015 skal gå til fotball i sin helhet.

Det er nå klart at Aspås ved Meråker Regnskapskontor skal føre regnskap for hele IL Varden Meråker sitt regnskap.

**Vedtak**: Ingunn skal kalle inn kassererne ved alle avdelingene for et møte om tema reklame/momskompensasjon/fakturering.

Av andelsbrev som ble opprettet for å skaffe inntekt til kunstgressmatta på Vardetun står det igjen 300 andelsbrev for salg. Morten Eidem har på vegne av fotball gitt styret en forespørsel om fotball kan få selge de resterende andelsbrevene som en inntekt til fotball. Det etterlyses en oversikt over solgte andeler og Ken vil overrekke den til Øyvind. Det opplyses om at det er planlagt en portal med navn over de som har kjøpt andel på Vardetun.

**Vedtak**: 300 andelsbrev selges av fotballavdelingen til 250,- kr per stk. NB!Momspliktig. Vilkåret er at inntekten av andelssalget skal i sin helhet brukes til Norway cup. Fotball må ta omkostningene av portalen.

* **Avtaler på drift av Vardetun og Grova. Avtaler på ansatte.**

Frode Sonflå har skriftlig avtale som vaktmester i Grova, 6000,- kr i honorar + kjøregodtgjørelse. Fører kjørebok.

Olav Johannessen har skriftlig avtale som vaktmester på Vardetun, 45.000, kr + bedriftskort på Best til innkjøp av drivstoff.

Olav og Ann Kristin Johannessen har sagt opp jobbene som henholdsvis vaktmester/renholder. Øyvind vil jobbe for å få nye personer ansatt. Ken Svendsen har sagt seg interessert.

Det jobbes også aktivt for å få inn låsebrikkene som er utdelt. Ken har liste over utdelte brikker på Vardetun. Det er totalt 30 låsebrikker, som må samles inn og kodes på nytt. Det er mulighet for sletting av brikker som ikke blir levert inn. To brikker er utdelt til andre utenom medlemmer av Varden, og det er Egga barnehage til bruk i krisesituasjoner og det er nøvendig med evakuering av barna. Den andre brikken oppbevares av Rørlegger Jarle Røkke, til bruk i nødsituasjoner når det angår vann eller kloakk. I tillegg vurderes det å skifte sylinderlås i badstua og blinding av sylinderlås til klubbhuset.

Det blir drøftet innkjøp av minimål og en velger å avvente og utsette denne bestillingen til en har fulloversikt over det materielle behovet for innkjøp. Må også sjekke nettene på målene. Det må også vurderes tidsstyring på flomlyset, da det i dag må slåes av manuelt. Noe som ofte ikke skjer. Det må kjøpes inn gjødsel og kalk til gressbana. Øyvind vil ordne med avtale med Trondos eller felleskjøpet.

Siden hovedlaget har en del utgifter i Grova er det naturlig at en tenker det skal være en fordeling av leieinntektene av smørebuene mellom ski og hovedlaget.

Fotballavdelingen har et lager av toalettpapir til salgs.

**Vedtak**: Hovedlaget vedtar at det skal kjøpes toalettpapir både til Vardetun oh Grova i året 2015. Ansvarlige vaktmestere må følge opp og ha oversikt over lageret og innkjøp.

* **Avtaler mellom IL Varden Meråker og Meråker kommune**

Det er ingen skriftlige avtaler. Dette vil tas opp senere.

l Varden Meråker har i dag lån fra Meråker kommune på 1.400.000,-. Vardetun 400.000,- og Grova 1.000.000,-. Det opplyses om at disse to lånene er slått sammen og er rente- og avdragsfrie.

Idrettslaget har fått tildelt tilskudd til Vardetun og Grova på 90.000,- + mva. Dette er leie og andel av snøproduksjon. Meråker skiskytterlag betaler 8000,- for leie per halvår. Meråker videregående skole betaler 20.000, - kr i leie.

* **Sponsoravtaler**, blant annet mellom IL Varden Meråker og Meråker Kjøtt og Meråker Betong/Meråker kjøreskole v/John Magnar Høiseth. Avtalen er 25.000,- kr for 2015.

Skriftlige avtaler er signert. Kasserer skal ha kopi av alle økonomiske avtaler som er gjort.

* **Medlemsregistrering**

Medlemsregisteret på Klubbadmin må det ryddes i. Alle medlemmer som er oppgitt fra avdelingene er registrert. Det som gjenstår er innhentingen av mailadresser på samtlige medlemmer for å få komme i gang med utfakturering av medlemskontigent. Etterlyser tilgang for å få laget en faktura, legge inn kontonr til banken osv.

Kjell Steinar må registrere det nye styret til Brønnøysundregisteret først før vi kommer videre med denne jobben. Får Kjell Steinar problem med dett skal han ta kontakt med Ingunn.

* **Service på hjertestarteren**

Informasjon om at serviceavtalen er gått ut og spørsmålet er om det gjort noe videre med den saken. Viser til tidligere vedtak.

**Sak 09/2015: Spillemiddelsøknader**

Det er sendt inn 3 fornya søknader på tippemidler. 2 søknader for Vardetun og en søknad for Grova. Når det gjelder den ene søknaden for Vardetun handler den om utformingen av handicaptoalettet på baksida.

**Vedtak**: Øyvind vil følge opp søknadene om tippemidler ved kontakt med kommunen.

**Sak 10/2015: Kulturmidler** **2015**

**Vedtak**: Utsettes til senere.

**Sak 11/2015:** IL Varden Meråker sine nettsider

Styret blir informert av sekretær om at dagens nettside er under revidering eller skifte til annet program og at opplæring vil bli gitt senere. Det blir drøftet skifte av nettleverandør og Øyvind vil kontakte flere for vurdering.

**Sak 13/2015** Møteplan 2015

**Vedtak**: Utsettes til neste møte. Neste møte blir den 24.03.15 kl 19.00 – 21.00.

**Sak 14/2015 Eventuelt**

Gjennomgang av arbeidsliste/huskeliste for 2015 fra Kjell Steinar Grytbakk.

Årsmøte i Idrettsrådet er 23.03.15.

**Vedtak**: Øyvind og Anne Karin møter.

Meråker 17.03.15

Helene Skår

sekretær